હાર્દિક પટેલને સોલા સિવિલમાંથી શિફ્ટ કરી છારોડી પાસે નિરમા યુનિવર્સિટી સામે આવેલી સ્વામિનારાયણ સંપ્રદાયની સંસ્થા SGVPની હોસ્પિટલમાં દાખલ કરવામાં આવ્યો છે. ઉલ્લેખનીય છે કે, હાર્દિક પટેલ સોલા હોસ્પિટલમાં સારવાર હેઠળ હતો. ત્યારે પાસ કન્વીર મનોજ પનારાએ જણાવ્યું હતું કે, હાર્દિકે ખાનગી હોસ્પિટલમાં શિફ્ટ થવાની ઈચ્છા વ્યક્ત કરી છે. પનારાએ કહ્યું હતું કે, ‘અમને શંકા છે કે, આ ઘાતકી સરકાર હાર્દિકને સરકારી હોસ્પિટલમાં નુકસાન પહોંચાડી શકે છે. ભૂતકાળમાં આંદોલનોને દબાવવા ઘણા આંદોલનકારીઓને મારી નાખવામાં આવી ચૂક્યા છે. અમને પણ હાર્દિક મામલે આવું જ થવાની બીક છે. એટલે અમે હાર્દિકને ખાનગી હોસ્પિટલમાં શિફ્ટ કરવાનું ઈચ્છી રહ્યા છીએ.’